Familia Voronin este o mare amatoare de mașini de lux, fie că este vorba de Vladimir Voronin, de Oleg sau de fiul acestuia, Alexei. Atât în Germania, unde obișnuiesc să locuiască din când în când, cât și la Chișinău, familia Voronin utilizează frecvent aceste mașini, iar în pozele prezentate, se pot observa autoturismele în cauza atât pe străzile din Germania, cât și pe străzile din Chișinău, scrie timpul.md.



(Alexei Voronin, nepotul lui Vladimir Voronin, Porsche Cayenne)



(Alexei Voronin, nepotul lui Vladimir Voronin, Porsche Cayenne de aproape 120.000 de euro)

Dacă luăm valorile de piață ale acestor mașini, ajungem la un total de aproape 40 milioane de lei, doar mașinile pe care le puteți vedea pozate în garajul PCRM. La acestea se adaugă mașinile înmatriculate în Germania, care, potrivit experților auto consultați de noi valorează aproximativ 30 milioane de lei. Așadar, doar mașinile noi ale familiei Voronin adună un total de 70 de milioane de lei.

Printre mașinile de lux utlizate de familia Voronin, pe care le găsim parcate în garajul noului sediu al PCRM, se pot observa:

Un Mercedes S600 BLINDAT a cărui valoare de piață poate să ajungă până la 15 milioane de lei. Mașina se află în garajul de la subsolul noului sediu al PCRM.

Tot în garajul PCRM se află un Mercedes S600 L, o limuzină de lux întâlnită doar în garajele oamenilor foarte bogați, care știu să aprecieze luxul deosebit oferit de una dintre cele mai confortabile mașini din lume. Aceasta mașină atinge o valoarea de piață de aproximativ 10 milioane de lei.



Tot în garajul PCRM găsim un Cadillac Escalade, o limuzină Audi A8, un Mini Cooper, un jeep Volvo și o mașină de teren Mitchubishi. Mașinile aflate în acest garaj au o valoare de piață de aproape 40 milioane de lei.

Nu este pentru nimeni un secret că familia Voronin deține mai multe proprietăți în afara țării, iar una dintre acestea se află chiar în Germania, într-o localitate aflată foarte aproape de granița cu Franța, lucru care explică de ce pe lista cu zborurile private ale liderului PCRM, Vladimir Voronin, apar frecvent zboruri la Strasbourg.

Unii naivi ar putea crede că Voronin zboară acolo cu treabă pe la instituțiile europene, chiar dacă sună paradoxal. Realitatea însă pare să fie cu totul alta. Voronin zboară la Strasbourg, iar de acolo cu mașina are doar câteva zeci de kilometri până în orașul în care familia sa deține o reședință de lux.



(Munchen)



(Baden)



(Geneva)



(Geneva)



(Baden)



(Chișinău)

De remarcat este că mașinile familiei Voronin din Germania au plăcuțe de înmatriculare cu literele BAD-OV, de la Baden-Baden, localitatea unde sunt înmatriculate și OV este cel mai probabil inițialele numelui fiului liderului PCRM, Oleg Voronin. De altfel și combinațiile de cifre sunt cele preferate de Oleg, 777, 888, 999, potrivit surselor noastre din PCRM. Iar ca să eliminăm și mai mult orice încercare de negare a realității, vă invităm să remarcați în poze că mașinile înmatriculate în Germania sunt pozate atât la Chișinău, cât și pe străzile din Germania.

Dacă în garajul PCRM din Chișinău găsim limuzine blindate, în garajul familiei Voronin din Germania putem observa mașini de lux. Gustul pentru limuzinele mari nu se pierde nici în Germania. Cea mai scumpă mașină cu care circulă familia Voronin când se află acolo este un Mybach, o limuzină superbă, care valoreaza peste 8 milioane de lei. De altfel, se pare că această mașină este preferata lui Vladimir Voronin și este mașina pe care o utlizează când aterizează la Strasbourg pentru a ajunge în localitatea germană în care familia liderului PCRM își are casa.

Este evident că familia Voronin preferă marca nemțească Mercedes. În Germania, în garajul familiei, găsim doar limuzine aparținând acestei mărci, modele dintre cele mai luxoase și mai confortabile: o limuzină S Klass care valorează cel puțin 3 milioane de lei, un jeep GL63AMG a cărui valoare depășește 3 milioane de lei, o mașină sport SLS AMG a cărui valoare poate ajunge la 4 milioane de lei, în poze se vede că aceasta este fotografiată chiar pe străzile din Chișinău, dar are numere de Germania, cu aceleași inițiale și combinații de cifre, dar mașina respectivă o găsim și în garajul din Germania al familiei Voronin. Vedeta însă din Germania a familiei liderului PCRM este un SLR MCLaren, o mașină sportivă de lux, care costă cel puțin 10 milioane de lei.

Totalizând, în garajul familiei Voronin din Germania se află mașini care au o valoare de piață ce ajunge la aproape 30 milioane de lei.

Ceea ce ar mai fi de precizat este că salonul de la care au fost achiziționate toate aceste mașini este Wilhelm-Drapp-Straße 19, 76532 Baden-Baden, Germania, la care dacă adăugăm și faptul că toate au inițialele BAD, de la localitatea Baden-Baden si OV, probabil de la Oleg Voronin, plus combinațiile de cifre 777, 888, 999, plus faptul că aceste mașini au fost văzute de multe ori în Chișinău, așa cum reiese și din poze, avem probe foarte concludente legate de persoanele care utilizează aceste autoturisme.

De departe ceea ce ne-a impresionat cel mai tare a fost colecția de mașini vechi deținută de familia Voronin, mașini pe care le puteți vedea pozate chiar în garajul din subsolul noului sediu al PCRM. Sursele noastre din PCRM ne-au spus că această colecție este "comoara" lui Vladimir Voronin, care este un om pasionat de mașini și care împreună cu fiul său au recondiționat mașinile de colecție. Numai că această recondiționare nu este deloc ieftină. Am consultat, împreună cu un specialist în astfel de recondiționări, mașinile aflate în garajul familiei Voronin și am ajuns la o sumă totală de aproximativ de 10 milioane de lei. Specialistul pe care l-am consultat, ne-a spus că mașinile au fost recondiționate la cele mai înalte standarde profesionale în domeniu și că se vede că proprietarii sunt oameni pasionați, care investesc sume considerabile în acest hobby.

Iată care sunt bijuteriile retro pe care le-am găsit în garajul noului sediu PCRM din Chișinău:

ZIL 41047 - 120 de mii de euro

VAZ 21214 - 10 mii de euro

GAZ 12 din anul 1953 - aproximativ 140 de mii de euro

MOSKVICH 401 din anul 1955 - aproximativ 10 mii de euro

GAZ M20 din anul 1956 - aproximativ 60 de mii de euro

GAZ 21 din anul 1963 - aproximativ 60 de mii de euro

FORD CROWN VICTORIA din anul 2005 - aproximativ 15 mii de euro

ZAZ 965 din anul 1968 - aproximativ 12 mii de euro

GAZ 69 din anul 1971 - aproximativ 8 mii de euro

GAZ 14-02 din anul 1986 - aproximativ 60 de mii de euro

Toată această colecție impresionantă de mașini retro se află la subsolul noului sediu al PCRM, în care partidul urmează să fie mutat după alegeri. Presa a secris nenumărate articole despre acest sediu, iar Vladimir Voronin nu a negat existența lui, dar a spus că partidul nu se va muta în el, ci va fi scos la vânzare. Sursele noastre ne-au spus însă că acest sediu niciodată nu a fost scos în mod real la vânzare, conducerea partidului amânând din motive electorale mutarea în noul sediu, de teama unui scandal înainte de alegeri, pe tema luxului din interiorul acestui imobil.

Ca și în cazul avioanelor private sau al imobilelor pe care le deține familia Voronin, în cazul mașinilor de lux s-au folosit pentru achiziționarea lor diferite companii și persoane din anturajul lui Voronin, care sunt ușor de identificat în cazul în care, în mod surprinzător, vreo instituție a statului ar avea curajul să verifice serios averea familiei Voronin.

Este uimitor cum nici o instituție nu s-a sesizat după apariția în presă a sumelor imense cheltuite de Voronin pe zboruri private de lux, cu toate că liderul PCRM a recunoscut acest lucru. Mai mult, Voronin a sugerat în declarația lui că avioanele ar fi fost plătite de persoane care "îl ajută pentru diferite probleme". Ori când vorbim de un demnitar care este ajutat cu 10 milioane de lei pentru "diferite probleme", avem indicii evidente de corupție. Nu ne îndoim că și soarta investigației noastre va avea același rezultat, chiar dacă vorbim de milioane de euro cheltuite pe lux și hobby. Oricine poate vedea diferența între discursul populist al unor politicieni, care se declară luptători împotriva sărăciei, dar după ce își țin discursurile se retrag în palatele și limuzinele lor de lux.